CELEX: 22003D0098(01)
Language: hr
Date: 2003-08-11 00:00:00
Title: Odluka Zajedničkog odbora EGP-a br. 98/2003 od 11. kolovoza 2003. o izmjeni Priloga IX. (Financijske usluge) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               70
            
         22003D0098(01)
   
               L 272/35
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 98/2003
   od 11. kolovoza 2003.
   o izmjeni Priloga IX. (Financijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IX. Sporazumu izmijenjen je Odlukom Zajedničkog odbora EGP-a br. 47/2003 od 16. svibnja 2003. (1).
            
         
               (2)
            
            
               Direktivu 2001/97/EZ Europskog parlamenta i Vijeća od 4. prosinca 2001. o izmjeni Direktive Vijeća 91/308/EEZ o sprečavanju korištenja financijskog sustava u svrhu pranja novca (2) treba unijeti u Sporazum.
            
         
               (3)
            
            
               Direktivu 2001/97/EZ potrebno je prilagoditi za potrebe Sporazuma,
            
         ODLUČIO JE:
   Članak 1.
   U točku 23. (Direktiva Vijeća 91/308/EEZ) Priloga IX. Sporazumu prije načina za uključivanje država članica EFTA-e u skladu s člankom 101. Sporazuma, dodaje se sljedeće:
   „ , kako je izmijenjena:
   
               —
            
            
               „32001 L 0097: Direktivom 2001/97/EZ Europskog parlamenta i Vijeća od 4. prosinca 2001. (SL L 344, 28.12.2001., str. 76.).”
            
         U smislu ovog Sporazuma vrijede odredbe Direktive sa sljedećim prilagodbama:
   
                
            
            
               U članku 1.(E) drugom stavku, treća se alineja zamjenjuje sljedećim:
               „prijevara, u svakom slučaju ozbiljna, koja šteti financijskim interesima Europskih zajednica sastoji se od:
               
                           (a)
                        
                        
                           s obzirom na izdatke, svako namjerno djelovanje ili nečinjenje u vezi s:
                           
                                       —
                                    
                                    
                                       uporabom ili izdavanjem lažnih, nepravilnih ili nepotpunih izjava ili dokumenata s posljedicom protupravnog prisvajanja ili protupravnog zadržavanja sredstava iz zajedničkog proračuna Europskih zajednica ili iz proračunskih sredstava kojima upravlja ili se njima upravlja u ime Europskih zajednica,
                                    
                                 
                                       —
                                    
                                    
                                       prešućivanjem podataka kao kršenje posebnih obveza s jednakim posljedicama,
                                    
                                 
                                       —
                                    
                                    
                                       protupravno prisvajanje tih sredstava za potrebe različite od onih izvorno odobrenih;
                                    
                                 
                     
                           (b)
                        
                        
                           s obzirom na prihode, kako su određeni u Odluci Vijeća 2000/597/EZ, Euratom od 29. rujna 2000. o sustavu vlastitih sredstava Europskih zajednica (3), svako namjerno djelovanje ili nečinjenje u vezi s:
                           
                                       —
                                    
                                    
                                       uporabom ili izdavanjem lažnih, nepravilnih ili nepotpunih izjava ili dokumenata s posljedicom nezakonitog smanjivanja sredstava zajedničkog proračuna Europskih zajednica ili iz proračunskih sredstava kojima upravlja ili se njima upravlja u ime Europskih zajednica,
                                    
                                 
                                       —
                                    
                                    
                                       prešućivanjem podataka kao kršenje posebnih obveza s jednakim posljedicama,
                                    
                                 
                                       —
                                    
                                    
                                       pronevjera zakonito stečenih koristi s jednakim posljedicama.
                                    
                                 Ozbiljnom će se prijevarom smatrati prijevara koja se odnosi na minimalni iznos koji ne smije prelaziti 50 000 EUR.
                        
                     
         Članak 2.
   Tekstovi Direktive 2001/97/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 12. kolovoza 2003., pod uvjetom da su sve obavijesti u skladu s člankom 103. stavkom 1. Sporazuma podnesene Zajedničkom odboru EGP-a (4).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 11. kolovoza 2003.
      
         
            Za Zajednički odbor EGP-a
         
         
            Predsjednik
         
         NJ.V. Princ Nikolaus von LIECHTENSTEIN
      
   
   
      (1)  SL L 193, 31.7.2003., str. 18.
   
      (2)  SL L 344, 28.12.2001., str. 76.
   
      (4)  Ustavni zahtjevi se navode.